CELEX: 32005R0432
Language: el
Date: 2005-03-16 00:00:00
Title: Κανονισμός (ΕΚ) αριθ. 432/2005 της Επιτροπής, της 16ης Μαρτίου 2005, για παρέκκλιση, για το έτος 2005, από τους κανονισμούς (ΕΚ) αριθ. 596/2004 και (ΕΚ) αριθ. 633/2004 όσον αφορά τις ημερομηνίες έκδοσης πιστοποιητικών εξαγωγής στους τομείς των αυγών και του κρέατος πουλερικών

17.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 71/63
            
         
      ΚΑΝΟΝΙΣΜΌΣ (ΕΚ) αριθ. 432/2005 ΤΗΣ ΕΠΙΤΡΟΠΉΣ
   
   της 16ης Μαρτίου 2005
   για παρέκκλιση, για το έτος 2005, από τους κανονισμούς (ΕΚ) αριθ. 596/2004 και (ΕΚ) αριθ. 633/2004 όσον αφορά τις ημερομηνίες έκδοσης πιστοποιητικών εξαγωγής στους τομείς των αυγών και του κρέατος πουλερικών
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα των αυγών (1), και ιδίως το άρθρο 3 παράγραφος 2,
   τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του κρέατος πουλερικών (2), και ιδίως το άρθρο 3 παράγραφος 2,
   Εκτιμώντας τα ακόλουθα:
   
               (1)
            
            
               Το άρθρο 3 παράγραφος 3 του κανονισμού (ΕΚ) αριθ. 596/2004 της Επιτροπής (3) και το άρθρο 3 παράγραφος 3 του κανονισμού (ΕΚ) αριθ. 633/2004 της Επιτροπής (4) για τις λεπτομέρειες εφαρμογής του καθεστώτος των πιστοποιητικών εξαγωγής στον τομέα των αυγών και του κρέατος πουλερικών αντιστοίχως, προβλέπουν ότι τα πιστοποιητικά εξαγωγής εκδίδονται την Τετάρτη που έπεται της εβδομάδας κατά την οποία οι αιτήσεις πιστοποιητικών έχουν κατατεθεί, εφόσον δεν έχει ληφθεί από την Επιτροπή κανένα ειδικό μέτρο κατά την περίοδο αυτή.
            
         
               (2)
            
            
               Λαμβάνοντας υπόψη τις αργίες του έτους 2005 και τη μη τακτική δημοσίευση της Επίσημης Εφημερίδας της Ευρωπαϊκής Ένωσης κατά τις ημέρες αυτές, προκύπτει ότι η χρονική περίοδος μεταξύ της υποβολής των αιτήσεων και της ημέρας έκδοσης των πιστοποιητικών είναι πολύ σύντομη για να εξασφαλιστεί η ορθή διαχείριση της αγοράς· συνεπώς, πρέπει να παραταθεί η περίοδος αυτή.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης κρέατος πουλερικών και αυγών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κατά παρέκκλιση από το άρθρο 3 παράγραφος 3 του κανονισμού (ΕΚ) αριθ. 596/2004 και από το άρθρο 3 παράγραφος 3 του κανονισμού (ΕΚ) αριθ. 633/2004, για το έτος 2005, τα πιστοποιητικά εκδίδονται στις ημερομηνίες που αναφέρονται στο παράρτημα του παρόντος κανονισμού.
   Η παρέκκλιση αυτή εφαρμόζεται εφόσον κανένα από τα ειδικά μέτρα που αναφέρονται στο άρθρο 3 παράγραφος 4 του κανονισμού (ΕΚ) αριθ. 596/2004 και στο άρθρο 3 παράγραφος 4 του κανονισμού (ΕΚ) αριθ. 633/2004 δε ληφθεί πριν από τις εν λόγω ημερομηνίες έκδοσης.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Μαρτίου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 282 της 1.11.1975, σ. 49· κανονισμός όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
   
      (2)  ΕΕ L 282 της 1.11.1975, σ. 77· κανονισμός όπως τροποποιήθηκε τελευταία από τον κανονισμό (ΕΚ) αριθ. 806/2003.
   
      (3)  ΕΕ L 94 της 31.3.2004, σ. 33· κανονισμός όπως τροποποιήθηκε από τον κανονισμό (ΕΚ) αριθ. 1475/2004 (ΕΕ L 271 της 19.8.2004, σ. 31).
   
      (4)  ΕΕ L 100 της 6.4.2004, σ. 8· κανονισμός όπως τροποποιήθηκε από τον κανονισμό (ΕΚ) αριθ. 1498/2004 (ΕΕ L 275 της 25.8.2004, σ. 8).
   
      ΠΑΡΑΡΤΗΜΑ
      
                  Περίοδοι υποβολής αιτήσεων πιστοποιητικών
               
               
                  Ημερομηνίες έκδοσης
               
            
                  Από 21 έως 25 Μαρτίου 2005
               
               
                  31 Μαρτίου 2005
               
            
                  Από 2 έως 6 Μαΐου 2005
               
               
                  12 Μαΐου 2005
               
            
                  Από 9 έως 13 Μαΐου 2005
               
               
                  19 Μαΐου 2005
               
            
                  Από 8 έως 12 Αυγούστου 2005
               
               
                  18 Αυγούστου 2005
               
            
                  Από 24 έως 28 Οκτωβρίου 2005
               
               
                  4 Νοεμβρίου 2005
               
            
                  Από 19 έως 23 Δεκεμβρίου 2005
               
               
                  29 Δεκεμβρίου 2005